alibayram/wikipedia-40-langs huggingface dataset:
Калояновец

Калояновец е село в Южна България. То се намира в община Стара Загора, област Стара Загора.

История 
Селото се намира на 15 км от гр. Стара Загора. В южния му край тече р. Сютлийка, която е приток на р. Съзлийка.

Село Калояновец е основано в периода 1800 – 1830 година под името Джанбазето. Селото се е състояло по това време от 18 къщи, като по-важни родове, които са живели там са били Караивановския, Саръминевия и Хаджиевия. В района на селото е съществувал чифлик на хаджи Тахир ага, чийто потомци и до днес живеят в него. В селото е имало килийно училище, което се е помещавало в дървени бараки при църквата, а от 1870 г. си има собствена сграда с три стаи. В селото е съществувал храм, изгорен по време на Руско-турската война от 1877 – 1878 г.

Към 1877 г. селото се състои от 60 – 70 къщи. Първия опит за преименуване е направен през 1910 г. от постоянната комисия при окръг Стара Загора, но проблем с името възпрепятства завършването на процеса (името на селото е било Джанбаето, а не Джамбазето). От 1935 година е преименувано на Калояновец от гръцката дума калока „хубаво“. Историята на селото е описана в летописната книга, подготвена от отец Атанас, служил в църквата в селото от 1948 до 1996 г.

Първото театрално представление е „Многострадална Геновева“ и се изнася през 1908 г. На 17 февуарри 1927 г. е основано читалище „Възраждане“ в Калояновец с председател Иван Райчев и секретар Моньо Йотов. По време на Чирпанското земетресение от 1928 г. храма се срутва до първия етаж и е възстановен на следващата 1929 г., като е изографисан, иконостаса е изработен от неизвестен майстор от Самоковската школа.

Почвата в селото е чернозем и се използва за отглеждане на житни култури, слънчоглед, царевица и др.

Културни и природни забележителности 
Отборът на селото се е казвал Пантера-Калояновец (по прякора на известен партизанин), но вече не съществува. Бил е два пъти шампион на тогавашното селско първенство (сега А ОФГ).

Други 
 Стою Неделчев-Чочоолу (1908 – 1987) (по прякор Пантерата), български партизанин и генерал
 Генчо Кънев-Циклопа (1904 – 1943), български партизанин
 Велко Димитров (1910 – 1984), български партизанин и генерал

Източници 

Села в област Стара Загора
Населени места в община Стара Загора
Колена

Колена е село в Южна България. То се намира в община Стара Загора, област Стара Загора.

География 
Намира се на 14 км североизточно от град Стара Загора, на близо 30 км западно от град Нова Загора. Село Колена лежи на южните склонове на Сърнена Средна гора на 308 м надморска височина. Постоянното население наброява около 250 жители.

Климатът е умерено-континентален с влияние на Средиземноморието. Характеризира се с лека и кратка зима и продължително и топло лято.

Селото е с редовен автобусен транспорт, който го свързва със Стара Загора и Нова Загора.

История 
Името на селището идва от латинското „colina“ за хълм.

Обществени институции 
Селото е добре уредено с кметство и православен храм „Свети арх. Михаил“, два хотела с ресторанти. Има интернет достъп, кабелна телевизия и покритие на всички мобилни оператори. Най-близките училища и болница се намират в Стара Загора.

Културни и природни забележителности 
 Природна забележителност „Милкини скали“
Природна забележителност, представляваща скално образувание, което е изградено от дребнозърнести пясъчници. Легендата разказва, че през 1371 г. в близост били владенията на местния феодал Хрищян. Пешеходният преход от с. Колена до „Милкини скали“ е 1 час и 30 минути.

 Язовир Колена
Язовир „Колена“, или така нареченото „Сребърно езеро“, е частно водохранилище използвано в миналото за промишлена вода за завод „Агробиохим“. Днес се използва за развъдник на екзотични риби. Край него е обособена вилна зона за отдих.

Редовни събития 
Празникът на село Колена се чества за първи път на 11 ноември 2017 г. В бъдеще то ще се чества на първата събота след Архангеловден.

Личности 
 Георги Драгнев (1886 – 1955) – политик от БКП
 Генчо Тодоров (Улея) – партизанин
 Слави Нойков – участник в Септемврийското въстание през 1923 г.
 Трифон Димитров – участник в Първата световна война, Балканската война и Междусъюзническата война
 Кою Трифонов – участник във Втората световна война

Източници 

Села в област Стара Загора
Населени места в община Стара Загора
Люляк (село)

Люляк е село в Южна България. То се намира в община Стара Загора, област Стара Загора.

География 
Село Люляк се намира в планински район на около 15 km североизточно от град Стара Загора.

История 
Турското име на селото е Нове махале (Ени махле) – намирало се е в местността Кръста. Името Нова махала селото носи до началото на 50 те години, когато на общоселско събрание по предложение на Христо Кацаров, селото приема новото си име ЛЮЛЯК.

Население 
Населението на селото е около 40 души. Поминък: земеделие и животновъдство.

Религии 
Църква „Св. Параскева“. Строена е през 1912 г. Еднокорабна базилика, типов вид църква за малките села в България.

Обществени институции 
До църквата се намира сградата на общината. В нея се помещава и здравната служба. Читалище „Христо Ботев“. Строено е през 20-те години. Не действа. В миналото е имало театрални представления. Училището е построено през 1928 г. и работи до 1953 г.

Културни и природни забележителности 
Селото и неговите околности са разположени в Сърнена Средна гора. По известни местности са: Големия чукар, Седемте чучура, Милкини скали, Търси бабин трап и др., свързани с местни легенди.

Редовни събития 
Петковден (14. октомври), се празнува като традиционен селски празник.

Личности 
Известни родове: Кацаровия (Петко Колев Кацаров - учител, Христо Кацаров – поет и драматург, Георги Колев – учител, кмет), Белчеви (Руси Белчев – оперен певец).
 Христо Кацаров (1923 – 94), български поет

Източници

Външни препратки 
 Сайт на село Люляк 

Села в област Стара Загора
Населени места в община Стара Загора
Маджерито

Маджѐрито е село в Южна България, област Стара Загора, община Стара Загора с население .

История 
Селото е създадено през 1792 година. На това място се е намирал чифликът на Емин бей.

Името му се свързва със заселници маджари. Според легенда било създадено от 2 братя, които били ключари или, на турски казано, маджери.

Днес в Маджерито живеят българи, няма мюсюлмани, само ромско семейство отглежда говеда край селото.

География 
Разположено е на 152 m надморска височина в северозападната част на Старозагорското поле, на 7,5 километра от центъра на град Стара Загора. Регулационните граници на селото обхващат 0,8 km², а землището му е с площ 12,29 km².

Население 
Населението на село Маджерито е .

Маджерито има много красиви и модерни вили и е предпочитано място за старозагорци. Тъй като е разположено само на 8 км от града, все повече старозагорци купуват места и къщи в селото.

Икономика 
В селото има птицеферма на групата „Градус“, логистичен център на куриерската компания „Спиди“ и предприятие за пакетиране на подправки на ЕТ „Гана“.

Култура 
През 1928 година в селото е основано читалище „Пробуда“. Създадени са самодеен театър и библиотека. От 1987 г. читалището разполага с нова сграда, която включва театрален салон със 150 места.

На 6 май 1998 г. започва строителството на храма „Св. Георги Победоносец“ с основен финансов спонсор ЕТ „ГАНА“, развиващ дейност в селото. Храмът е завършен през 2006 г., осветен е на 8 октомври 2006 г.

Бележки 

 Цитирани източници

Външни препратки 

Села в област Стара Загора
Населени места в община Стара Загора
Малка Верея

Малка Верея е село в Южна България. То се намира в община Стара Загора, област Стара Загора.

География 
Намира се в Сърнена Средна гора.

История

Религии   
В миналото това село е било основен култов център на част от тракийските царства, разпрострирали се из този регион. Предполага се, че повечето могили имат или култов характер или са погребални паметници на известни войни. Почти всички са разкопани от иманяри, но голямата крепост от ранната античност на върха над селото е непокътната.

Обществени институции

Културни и природни забележителности 
В покрайнините на селото има много „могили“, неразкопани все още от иманяри.

Почти нищо от традициите (като сборове и др.) не се е запазило.
Налице е масово изкупуване на къщи и строеж на нови вили. Оформя се като вилна зона заради девствената природа и близостта до Стара Загора (10 км)

Източници

Външни препратки 

Села в област Стара Загора
Населени места в община Стара Загора
Малко Кадиево

Малко Кадиево е село в Южна България. То се намира в община Стара Загора, област Стара Загора. По време на османското владичество селото е било българско село, което е имало 3 турски чифлика и един български. Селото никога не е сменяло името си. Имало е няколко рода в селото, чиито потомци живеят и до днес в селото.

География 
На 9 километра от центъра на Стара Загора. Добра пътна инфаструктура и редовни градски автобуси.
До селото се стига с автобусна линия № 15 в часовете 05.30 ч. 07.00 ч. 11.30 ч. 15.50 ч. 17.30 ч. 19.30 ч. В селото се намира Пуйкоферма. Широко е застъпено и животновъдството.

Източници

Външни препратки 

Села в област Стара Загора
Населени места в община Стара Загора
Плоска могила

Плоска могила е село в Южна България. То се намира в община Стара Загора, област Стара Загора.

В центъра на селото се намира голяма плоска праисторическа селищна могила, дала името на селото. Много малка част от нея е изследвана. Селището има няколко праисторически пласта и е загинало при силен пожар. По повърхността се засичат керамични фрагменти от късната бронзова епоха. При бъдещи разкопки, този обект може да се окаже изключително ценен за науката, почти колкото близката Карановска могила.

История 
Селото е създадено още в началото на османската власт от трима братя Добри юлар, които са били овчари и са имали много каракачански кучета. В селото умишлено не е имало църква, защото това би ги издало на турците, че там живеят хора. Три са основните фамилии в това село.
Единственият лекар от селото е д-р Колю Иванов Добрев, прославил българските лекари по всички краища на света. Знаел е перфектно турски, арабски, френски и английски езици. Написал стотици стихотворения за Златна Тракия, романтична историческа и любовна лирика. Неговият брат
Диню Иванов Добрев – доктор на военно-историческите науки е бил известен преподавател във Военната Академия в София. Техните синове и дъщери също са постигнали значителни успехи в науката и живота.

Редовни събития

Личности  
Първият български олимпийски шампион по борба Станчо Колев е виден Жител на селото.
Донесъл много слава на България с титлите си, факлоносец на олимпиадата през 1980 г.
Благодарение на неговите усилия селото се сдобива с железопътна гара.

Източници

Външни препратки 

Села в област Стара Загора
Населени места в община Стара Загора
Пъстрово

Пъстрово е село в Южна България. То се намира в община Стара Загора, област Стара Загора.

История 
Старото име на Пъстрово е Алаген. Поради опожаряване и гонения по време на османската власт, селото се премества на сегашното си местоположение от североизток. До 1959 г. с. Пъстрово е било с население 1800 души. След този период настъпва масова миграция към градовете Стара Загора, Казанлък и Чирпан, където хората намират работа в Оръжейните заводи, строителството и др., за да остане днес до 60 – 70 души.

Поминъкът на населението преди и след 9 септември 1944 г. е производство на розово и лавандулово масло. Пъстрово има 16 500 дка земеделска земя, засадена на времето с розови и лавандулови растения, което е причина тук да се построи голяма розоварна. В Пъстрово има засадени 30 дка с розови и около 60 дка с лавандулови насаждения.

Населението е със средна възраст 70 – 75 години. Няма земеделска кооперация. Земята не се обработва. 

На около 2 километра западно от селото се намират останките на крепостта Градище.

Културни и природни забележителности 
Културният живот преди 1999 г. е почти замрял. През есента на 1999 година Веселин Велев изработва каменна икона на Св. Богородица и заедно с Господин Тодоров Райков и не без помощта на местното население изграждат параклис „Св. Богородица" в местността „Манастирчето". Оттогава на 28 август на този параклис се дава курбан за здраве и благополучие на населението на селото. Тази дата се превърна в Празник на селото.
От месец март 2009 г. в селото действа и пенсионерски клуб.

Други 

Село Пъстрово има писана история. Книгата се казва „Пъстрово – история и съдба на едно българско село“ чиито автор е Иван Тачев Пеев.

Източници 

Села в област Стара Загора
Населени места в община Стара Загора
Руманя

Руманя е село в Южна България. То се намира в община Стара Загора, област Стара Загора.

География 
Село Руманя е разположено на около 1 км северно от разклона Подслон (област Стара Загора)/Братя Кунчеви на главен път София-Бургас. Разстоянието между селото и Стара Загора е около 27 км, а Нова Загора се намира на около 12 км в източна посока. В съседство са селата Братя Кунчеви (старо име Черково, на 0,5 км), Караново (известно с праисторическата Карановска могила, на 4 км) и Крива круша – на около 5 км в посока Север.

История 
Старото име на селото е Смавлии. Носи го до първото десетилетие на 20 век.

Културни и природни забележителности 
Малко над центъра на селото е разположена борова гора, подходяща за разходки.

Празникът на селото е с непостоянна дата - отбелязва се в първата събота на юни месец. На този ден се прави събор на центъра на селото.

През 2009 година е открит храма „Свети Трифон“.

Други 
Автобус 64 е превоз от селото до кв. Железник в Стара Загора. Минава през селата Братя Кунчеви, Оряховица и Дълбоки.

Източници 

Села в област Стара Загора
Населени места в община Стара Загора
Сладък кладенец

Сладък кладенец е село в Южна България, община Стара Загора, област Стара Загора.

География 
Село Сладък кладенец се намира на 27 km от центъра на областния град Стара Загора. Разположено е в южните склонове на Сърнена Средна гора. Освен с автомобил, достъпно е с автобусна линия 94 от Стара Загора през Старозагорски минерални бани.

История 
Старото име на селото е Шекер бунар (от турски – „захарен кладенец“). Едно от драматичните събития в историята на селото е жестокото избиване на 76 души по време на Руско-Турската освободителна война. Затова и жителите го наричат „Малкия Батак“. За трагично загиналите напомня паметник, издигнат в местността „Въльов ръд“.

Забележителности 
Край Сладък кладенец, южно от селото, е построен микроязовир.

Личности 
 Минчо Табаков (р. 1935) – български политик от БКП
 Петър Василев – български актьор (1911 – 2009)
 Ленко Дончев Ленков – агроном, професор, доктор по селскостопански науки (1923 – 1997)

Други

Източници

Външни препратки 

Села в област Стара Загора
Населени места в община Стара Загора
Хан Аспарухово

Хан Аспарухово е село в Южна България. То се намира в община Стара Загора, област Стара Загора.

История 

Първото споменаване за селище в района е в 15 век в османските регистри. Преди освобождението името на селото е Чавлакьой, което е сменено през 1897 на Цар Аспарухово. През 1950 г. е преименувано на Стамово на името на убитият партизанин Стамо Кирев. На 19 януари 1993 г. името на селото е променено на сегашното Хан Аспарухово

География 
Село Хан Аспарухово се намира в Югоизточния район за планиране, административно е в област Стара Загора и в община Стара Загора. По данни на НСИ, към 1 януари 2007 населението му наброява 1091 души. Надморското равнище на селото е 100-199 м., а площта – 14 407 кв. км. Пощенският код е 6055, а телефонният – 041179 (при набиране от България) и 0035941179 (при набиране от чужбина).

Гара на жп линията Пловдив-Стара Загора-Бургас.

Личности 
 Иван Костов (1871 - ?), деец на ВМОРО, участник в Илинденско-Преображенското въстание в 1903 година с четата на Иван Варналиев
 Йордан Капсамунов (1907-1991), дългогодишен кмет на Стара Загора
 Магда Петканова (1900-1970), българска писателка
 Стойко Пеев – актьор

Бележки 

Села в област Стара Загора
Населени места в община Стара Загора
Хрищени

Хрищени е село в Южна България. То се намира в община Стара Загора, област Стара Загора.

География 
Хрищени се намира в подножието на Средна гора. Селото е разположено на 7 км североизточно от град Стара Загора. Землището на село Хрищени обхваща площ от 24000 дка. Граничи на север със село Люляк, на изток със село Колена, на юг със село Калитиново и на запад с град Стара Загора. Теренът му е разнообразен. Северната част е планинска, а южната – равнинна. Според последното преброяване населението на село Хрищени наброява над 2000 жители.

История 
Селото е кръстено на Хрищян войвода, който се е родил и живял там. Жителите почели паметта му, като кръстили селото на него.

Село Хрищени е най-голямото село в община Стара Загора. Първите заселници били славяни, които възприели християнството и от там идва името ХРИЩЕНИ /от християни в множествено число/. В село Хрищени с течение на годините са изградени множество сгради, които допринасят за обществения и културен живот на селото, като: кметство, читалище, основно училище, детска градина, земеделска кооперация, здравна служба, бензиностанция, както и много магазини, цехове за производство на гъби, ядки, рози и други, които отвориха работни места за голям брой местни жители. От години няма текучество към града и селото се разраства. Хората са активни по отношение на културния живот, заинтересовани за съхраняване и опазване на историческите паметници, парковете и с нужната отговорност и почит се отнасят към тях.

Редовни събития 
В средата на всеки месец ноември има събор на центъра на селото по случай Празника на Райската Ябълка.

На 6 май е съборът на селото – Гергьовден.

Външни препратки 

Села в област Стара Загора
Населени места в община Стара Загора
Воловарово

Воловарово е и старо име на село Априлово (Софийска област).

Воловарово е село в Южна България. То се намира в община Чирпан, област Стара Загора.

Бележки

Външни препратки 

Села в област Стара Загора
Населени места в община Чирпан
Гита

Гѝта е село в Южна България. То се намира в община Чирпан, област Стара Загора.

География 
Теренът е предимно равнинен. Покрай селото минава река Арка /Старата река/, която се влива в р.Марица.

История 
Името на селото до 1906 г. е Кара Терзилери, между 1906 и 1934 г. – Западно Шивачево, а между 1934 и 1949 г. - Малко Шивачево.

В село Гита са били родени двама партизани - Гита и Георги, откъдето идва и името на селото.

Религии 
Православни християни, за църквата „Св. Никола“ е издаден пред август 1849 г. султански документ за закрила от посегателства. Днешната църква е „Св. Иван Рилски“.

Редовни събития 
Редовният събор е на 2 юни.

Личности 
 Пеню Шиваров (?-1919), български военен и революционер от ВМОРО
 Иван Генов (роден 1953) – бивш Генерален директор на АЕЦ-Козлодуй; депутат в XLIV народно събрание.
 д-р Ангел Ангелов (1933 – 2009) – бивш ръководител на катедра по биохимия, ВМИ „И.П.Павлов“, Пловдив
 Иван Груев (1936 – 2013) – поет, живял и работил в Стара Загора

Външни препратки 
 Село Гита. Кратки исторически бележки за периода до Освобождението

Села в област Стара Загора
Населени места в община Чирпан
Димитриево

Димитриево е село в Южна България. То се намира в община Чирпан, област Стара Загора.

География 
Село Димитриево се намира на 26 км от общинския център град Чирпан. Западно от селото преминава жп линия 4 Русе – Подкова и има жп спирка.

Малка река в близост до селото, при която се наблюдава маловодие, дори понякога пресъхване, през лятните месеци. Малко язовирче в близост до спирката, от което се открива гледка върху цялото селце.

История 
В близост се е намирал стар римски гарнизон, който по-късно става град Пизос.

Религии 
Източно православие

Културни и природни забележителности 
 Малък паметник на загиналите през войната, намиращ се в центъра на селцето.
 Къщата на Моньо Митев, построена през 1910 г.

Редовни събития 
Ежегодният събор на селото се състои на Димитровден.

Села в област Стара Загора
Населени места в община Чирпан
Държава (село)

Държава е село в Южна България. То се намира в община Чирпан, област Стара Загора.

География

История 
Селото носи това име съгласно указ №2 /4 януари 1907 г. на княз Фердинанд, Преди се е казвало Чифлик махле.

Редовни събития 
Събор на селото – всяка година през месец октомври

Села в област Стара Загора
Населени места в община Чирпан
Малко Тръново

Малко Тръново е село в Южна България. То се намира в община Чирпан, област Стара Загора.

География 
Село Малко Тръново се намира на 25 км югозападно от град Стара Загора и 15 км източно от град Чирпан, на 3 км южно от главен път Бургас-София.

История 
Старо име - Чанлии. Доказателство за съществуването на селището от времето на траките още са няколкото могили, разположени в близост до селото и останките от древен римски път между селата Малко Тръново и Воденичарово.

При работа на полето със селскостопански машини са намирани малки древни монети и култови предмети – части от статуетки.

Предполага се, че околностите на селото са били сцена и на древни битки, поради наличие на находки, приличащи на добре полирани „куршуми“ – камъни за бойна прашка.
През 1928 година, при голямото Чирпанско земетресение църквата „Свети Георги“ в селото е разрушена.

Разрушени са и храмовете на почти всички села в община Чирпан и с помощ от Италия, по проект италиански архитект са издигнати наново всички църкви в околността. На 6 май 2007 старозагорският владика отслужи тържествена литургия в църквата.

Религии 
Православни християни.

Патрон на селото е Свети Георги, съборът в чест на покровителя е в двора на църквата на Гергьовден – 6 май.

Култура и образование 
В селото има читалище „Отец Паисий“ и паметник на загиналите във въстанието през 1923 година.

Кметство – кметски наставник.

Културни и природни забележителности 
Навремето е имало карстови кариери, понастоящем изоставени. Там са се добивали камъни, подходящи за строителство.

Личности 
 Тачо Танев (1882-1962), артист и режисьор
 Константин Граматик – свещеник и лекар на селото, член на ВМРО, борещ се за свободата на България.
 д-р Найден Тотев Стоянов (1907 - 1985)- първият човек с висше образование в селото. Завършил медицина в Монпелие, Франция. Практикувал като интернист в гр. Ямбол. Баща на д-р Тотко Найденов, български лекар и журналист.

Външни препратки 

Села в област Стара Загора
Населени места в община Чирпан
Могилово

Могилово е село в Южна България. То се намира в община Чирпан, област Стара Загора.

Редовни събития 
За първи път от 30 години кметският наместник Марин Маринов Петков проведе общоселски сбор. На него присъстваха много гости от гр. Чирпан и гр. Стара Загора. За настроението на присъстващите се погрижиха оркестър „Южни Ритми“ със солисти Тодор и Донка Кожухарови.

Други 
 

В село Могилово, общ. Чирпан по проект на казахстанския бизнесмен Евгений Юсупов е създадена „Мидалидаре Естейт“. Самият той не живее в България, но любовта към историята, природата и доброто вино го подтикват да инвестира в село Могилово. Създавайки истински оазис за душата, мястото се превръща в атрактивна дестинация за винен туризъм. Първата изба Мидалидаре Естейт е построена през 2009 г., като имението е разполагало с 4 души и 160 дка. лозови масиви. Днес, няколко години по-късно през 2014 г. е налице втора изба, която е с много по-голям обем и изключително различна като стил. Лозовите насаждения наброяват 1650 дка. /165 хектара/, а уменията по производството и качеството на виното се увеличава с всяка изминала година. Годишно производство е от 330 000 бутилки. Белите сортове са – Sauvignon Blanc (совиньон блан), Semillon (семийон), Pinot Gris (пино гри), Chardonnay (шардоне), Muscadelle (мускадел), Grenache blanc (гренаш блан) и червените – Cabernet Franc (каберне фран), Melrot (мерло), Malbec (малбек), Syrah (сира), Cabernet Sauvignon (каберне совиньон) и Petit Verdot (пети вердо), подбрани в унисон с климатичните особености и почвените характеристики на региона. Тези, които обичат Тоскана и нейната пасторална атмосфера, ще бъдат очаровани от българския вариант, който е в по-първичен вид, но с не по-малко очарование. Изградена е изба за естествено пенливи вина.

Външни препратки 

Села в област Стара Загора
Населени места в община Чирпан
Осларка

Осларка е село в Южна България. То се намира в община Чирпан, област Стара Загора.

Личности 
 Стойчо Стойчев (1937-1996), писател и поет

Външни препратки 

Села в област Стара Загора
Населени места в община Чирпан
Рупките

Рупките е село в Южна България. То се намира в община Чирпан, област Стара Загора.

География 
Отстои на 7 км северно от град Чирпан, на близо 42 км югозападно от областния град Стара Загора, на 66 км североизточно от град Пловдив и на 196 км от столицата София.

Постоянен автобусен транспорт го свързва с град Чирпан.

Разположено е на 214 м надморска височина. Постоянното население е около 370 жители.

Селото разполага с кметство, православен храм „Св. Константин и Елена“ и читалище. Има кабелна телевизия, интернет и покритие на всички мобилни оператори. Най-близката болница, общопрактикуващи лекари и учебни заведения се намират в град Чирпан.

Село Рупките според природните и историческите си дадености, е подходящо място за любителите на селски и културен туризъм.

История 

Край селото е разкрита антична крепост, изградена през III век пр. Хр. и обикновено идентифицирана с известната от писмени източници по-късна римска пътна станция Карасура на пътя Виа Милитарис. Тя се намира на няколко километра източно от селото в посока на село Свобода. Основната ѝ (северна) част е посторена върху праисторическа селищна могила. През средновековието там израства град, обхващащ и територии извън античните крепостни стени. В близост до нея днес минава трасето на автомагистрала „Тракия“. На нейната територия са провеждани дългогодишни археологически проучвания (от 1981 г.) от смесен немско-български екип, които вече са прекратени. Материалите от разкопките се намират във фондовете на Исторически музей – гр. Чирпан, а публикуваните резултати от тези проучвания са главно на немски език в томовете „KARASURA“.

При разкопките на крепостта са открити две късноантични църкви. Първата е в североизточната част на крепостта и е строена през IV век и възстановена, вероятно след земетресение, през VI век, а през IX век върху нея е построена по-малка църква с гробище около нея. Втората църква е от същия период, като при строежа ѝ са използвани умишлено повредени по-стари релефи на Тракийски конник.

Редовни събития 
Празник на селото – всяка последна събота на месец август.

Личности 
 Стоян Заимов (1853 – 1932), български революционер, апостол на Априлското въстание
 Нуни Нанев (1908 – 1993), оперен певец тенор
 Желязко Желязков (1926 – 2017), български офицер, генерал-лейтенант

Външни препратки 
 Интересна информация за археологическите проучвания на късноримската крепост Карасура в землището на селото на български език

Села в област Стара Загора
Населени места в община Чирпан
Целина (село)

Це́лина е село в Южна България, община Чирпан, област Стара Загора.

География 
Намира се на 14,5 км от общинския център град Чирпан, между село Зетьово (6,5 км) и град Меричлери (6 км). В землището на селото има кариера за добив на глина, от която се правят тухли и керемиди с много добро качество.

През цялото землище на селото протича река Стара река, която извира от Чирпанските възвишения на около 2 км от село Стоян Заимово. Реката е дълга 44 км и на доста места по течението се използва за напояване на земеделски земи. След с. Целина реката тече през землището на с. Златна Ливада, минава в непосредствена близост до манастира „Свети Атанасий“ и се влива в река Марица. На запад от с. Целина, откъм село Зетьово протича още една малка рекичка, която жителите на Целина наричат „Куматлитската ряка“ по старото име на с. Ценово, наричано преди това „Куматли“. Тази малка река се влива в по-голямата Стара река в местността „Долните чеири“ на с. Целина.

История 
Старото име на село Целина е Куза. Има 2 версии за названието. Първата – името произлиза от турското название „кузултия“, което на български означава „ветровит“. Втората – по време на Руско-турската освободителна война (1877 – 1878) в селото станува румънският княз Куза с войската си, съюзник на руснаците. Сторил много добрини на хората и те решили да кръстят селото си на него.

По времето на Османската империя с. Куза е с изцяло българско население. Нямало е нито един турчин.

Едно от първите читалища след Освобождението от османска власт в Чирпанския район е открито в с. Куза (Целина) през 1897 г.

Първи дописки за разпространение на социалистически идеи се появяват в печата през 1899 – 1900 г. от селата Куза (Целина) и Пъстрово.

По сведения от жителите през Втората световна война южно от селото на поляната между Старата река и баира е разположен германски военен лагер с армия и танкова техника.

Село Куза е преименувано на Целина на 13 фенруари 1951 г. по романа „Разораната целина“ на руския писател Михаил Шолохов. Когато заседава Околийският комитет на БКП в гр. Чирпан за преименуване на селата от околията, лицето Иван Сталев от Черноконево (член на ОК на БКП в Чирпан), разказал, че при образуването на ТКЗС в с. Куза е имало сблъсъци на властта с много жители на селото, които отказвали да станат членове на ТКЗС.

И така се стига до единодушното решение село Куза да бъде преименувано в село Целина.

Религии 
Жителите на селото са православни християни. В центъра на селото има църква „Свети Георги Победоносец“, която е много стара, но добре поддържана.

Обществени институции 
 Кметство
 Пощенска станция
 Бензиностанция (денонощна) – бензин, дизел, газ

Редовни събития 
Съборът на селото до 1990 г. е на 2 май. След 1990 г. събор се организира всяка година на 6 май – Гергьовден, когато е храмовият празник на църквата.

Галерия

Бележки 

Села в област Стара Загора
Населени места в община Чирпан
Яздач

Яздач е село в Южна България. То се намира в община Чирпан, област Стара Загора.

География 
Яздач се намира на 22 километра от Стара Загора в посока Чирпан. Рзположено е на няколко възвишения, по средата му минава малка рекичка. Съседни села са Яворово, Малко Тръново. В селото има около 150 къщи, един хоремаг, един магазин, и една бирария.

Личности 
Родени в Яздач;
 Вълчо Найденов (р. 1926), български политик от БКП
Починали в Яздач;
 Евгений Желев (1957 – 2017), български политик от БСП и АБВ, бивш министър на здравеопазването и кмет на Стара Загора

Външни препратки 

Села в област Стара Загора
Населени места в община Чирпан
Брестова

Брестова е село в Южна България. То се намира в община Гурково, област Стара Загора.

Бележки

Външни препратки 

Села в област Стара Загора
Населени места в община Гурково
Паничерево

Паничерево е село в Южна България. То се намира в община Гурково, област Стара Загора.

География 

Паничерево се намира в Южния централен регион на България близо до р. Тунджа, между Стара планина, Средна гора, купола Ямурджа и малкия хълм Киризлика. Заградено от всички тези възвишения, селото е като в паница и оттам идва и едното мнение за произхода.

Селото е заградено от ниски хълмове, разклонения от Средна гора. На изток е Голият баир, на върха на който има следи от суха зидария.

На юг от селото е „Керезликът“. От западната му страна е трети хълм, наречен „Тюркмянската кория“

На север е хълмът Ямурджа, който на времето е бил голяма чифлишка гора. Между него и „Тюркмянската кория“ има следи от голям некропол, от който са останали неразорани само 5 – 6 могили, а са били повече от 20. Селото е интересно за исторически и археологически проучвания.

Културни и природни забележителности 
 Корията
 100-годишният дъб в двора на училище „Св. св. Кирил и Методий“
 Керезликът“, на върха на който селяните се черкували през Томината неделя, а която жена страдала от главоболие, удряла си главата в близката скала, измивала се с насъбраната дъждовна вода и оздравявала.
 Язовир Жребчево

Редовни събития 
 Коледуване
 Лазаровден
 Бабинден
 Тодоровден
Димитровдин
Архангеловден
 Трифон Зарезан,
Цветница
Гергьовден
петровден
Илинден
Света Дева Мария
Седми ноември
 Общоселски събор-първата неделя на декември.

Управление 
Кметът на Паничерево е Атанас Костадинов Граматиков, който изпълнява длъжността от 1995 – 96 г. На местните избори през 2011 г. Граматиков печели балотажа срещу Минчо Недин. Има земеделско-производителна кооперация, „Тунджа-94“.

Читалищното настоятелство се председателства от Недка Русева.

Други 
Селото се намира непосредствено до Жребчево (язовир), като в периоди с по-силни валежи, някои от по-ниско разположените къщи се оказват наводнени. По време на кризата с Covid-19 през април 2020г. селото се оказва огнище на заразата и беше запечатано за 14 дни.

Външни препратки 
 Радио и телевизия в Паничерево

Бележки 

Села в област Стара Загора
Населени места в община Гурково
Жълтопоп

Жълтопоп е село в Южна България. То се намира в община Гурково, област Стара Загора.

География 
Село Жълтопоп се намира в планински район.

История 
Старото име на селото е Червени попове и до днес местните хора го наричат така. Предполага се, че е свързано с възникването и разпространението на богомилското учение, защото богомилските старейшини са носели червени дрехи..

Във вестник „Искра“ в брой 35 от 12 юни 1934 г. пише: „В Казанлъшко, в подножието на Стара планина, има едно селце, което до неотдавна носеше името Червени попове, наречено така, понеже някога там е имало голямо училище за подготовка на богомилски свещенослужители...... То е разположено до „Иванковата пътека“..., по която навремето е минал Иванко от Южна България на път за столнината Търновград да завземе там властта“. Преименуването става през 1934 г..

Чудомир, писателят и краевед, който е родом от този край – село Турия, Казанлъшко, също коментира легендата за гроба на богомила.

Културни и природни забележителности 
В селото се намира гробът на „Червения поп“, за когото има местна легенда. Вероятно прототипът на легендарния поп и погребаният в гроба е богомилски старейшина.

Галерия

Източници

Външни препратки 
iliyapehlivanov.blogspot.com

old.duma.bg

www.kaminata.net 

star05.net

Села в област Стара Загора
Населени места в община Гурково
Златирът

Златирът е село в Южна България. То се намира в община Гурково, област Стара Загора.

География 
Златирът е последната от махалите на село Пчелиново (Пчелински рът). Намира се на прохода Хаинбоаз в планински район.

Бележки

Външни препратки 

Села в област Стара Загора
Населени места в община Гурково
Лява река

Лява река е село в Южна България. То се намира в община Гурково, област Стара Загора.

География 
Село Лява река се намира в планински район. Разположено е в Стара Планина. Разклонението за него се намира в самия проход Хаинбоаз. Указателната табела за отклонението се намира в село Пчелиново. Пътят от Пчелиново до Лява река е около 3 километра, асфалтов, сравнително добър на фона на междуселските пътища в България. Самото село е разположено по течението на река, идваща от планината река Лява река, от където идва името на селото. Закътано е в изключително живописна местност и е обградено от север и от юг с планински склонове, покрити с широколистна и иглолистна растителност. В околните планини има дивеч – диви свине, сърни и елени, чакали и кафява мечка.

История 

Основна религия в с. Лява река е християнството.

Икономика 
В района се добива промишлено дървен материал. Сравнително развит е селският туризъм.

Културни и природни забележителности 
От с. Лява река започва екопътека „Лява река – Предела“ с дължина 15 км. Продължителност на маршрута – 8 часа. Екопътеката прави връзка с международния маршрут туристическа пътека „Ком – Предела – Емине“.

Редовни събития 
06.05.-Гергьовден

Бележки 

Села в област Стара Загора
Населени места в община Гурково
Пчелиново

Пчелиново е село в Южна България. То се намира в община Гурково, област Стара Загора.

География 
Село Пчелиново (Пчелински рът) се намира в планински район. Разположено е по протежението на Прохода на републиката (Хаинбоаз). Там се намират две пещери: Ождрян (дължина 47 м.; денивелация 17 м.) и Ботура (дължина 56 м.; денивелация 5 м.). Преобладават канелено-горски почви. 

В с. Пчелиново е изграден дом-паметник на бригадирското движение в чест на хиляди младежи и девойки, строители на Хаинбоаз. 

Селото е разделено на няколко махали: Долна махала, Ханова лъка, Стоката, Бельовска махала, Златирът, Долна и Горна Черняга. Покрай селото минава Радова река, по протежението на която са разположени къщите в селото.

Външни препратки 
 Пчелиново, мръсна приказка – Отломки от реалността в едно умиращо село

Бележки 

Села в област Стара Загора
Населени места в община Гурково
Едрево

Едрево е село в Южна България. То се намира в община Николаево, област Стара Загора.

География

Други 
администрация

кметство Едрево

кмет Динко Дедев

независим

Външни препратки 

Села в област Стара Загора
Населени места в община Николаево
Борово (пояснение)

Борово може да се отнася за някое от следните места.

България 
 Борово, град в община Борово, област Русе
 Община Борово, община в Област Русе
 Борово, село в Област Благоевград
 Борово, село в Област Пловдив
 Борово, село в Област Стара Загора
 Борово, квартал на София

Другаде 
 Борово, село в община Либражд, Голо бърдо, Албания
 Борово/Борево (на гръцки Потами), село в дем Неврокоп, ном Драма, Гърция
 Борово, село в Община Крива паланка, Република Македония
 Борово, село в Удорски район, Република Коми, Русия
 Борово, село в Великолукски район, Псковска област, Русия
 Борово, село в Община Кралево, Рашки окръг, Сърбия
 Борово, бивше средищно село в Царибродско, Западните покрайнини, Сърбия
 Борово, село (единствено селище) в община Борово, Хърватия
 Борово, община във Вуковарско-сремска жупания, Хърватия

 Вижте също
 Борова, село в община Колония, Албания
Нови пазар (село)

Нови пазар е село в Южна България.
То се намира в община Черноочене, област Кърджали.

География 
Село Нови пазар се намира в района на Източните Родопи.

Външни препратки 

Села в област Кърджали
Населени места в община Черноочене
Червенковци

Червенковци е село в Северна България.
То се намира в община Елена, област Велико Търново.

География 
Село Червенковци се намира в планински район.

Бележки

Външни препратки 

Села в област Велико Търново
Населени места в община Елена
Лозница (село)

Ло̀зница е село в Североизточна България. То се намира в община Генерал-Тошево, област Добрич.

История 
През Османския период и след Освобождението селото се нарича Дели Юсуф куюсу.

В периодичната преса от 1891 г. са запазени сведения за топонимията и населението на селото.  

С МЗ № 2191/обн. 27 юни 1942 г. се преименува с. Дели Юсуф куюсу на с. Лозница.

Външни препратки

Източници 

Села в област Добрич
Населени места в община Генерал Тошево
Глушка

Глушка е село в Северна България. То се намира в община Дряново, област Габрово.

Бележки

Външни препратки 

Села в област Габрово
Населени места в община Дряново
Златуша

Златуша е село в Западна България, Софийска област, община Божурище. Намира се на разстояние 29 km от столицата София и на 32 km от Перник.

География 
Златуша е планинско селище, намиращо се в гънките на Вискяр планина, в подножието на връх Орла, висок 736 м. През селото протичат реките Делянска, Крадна и Росоманска, които се вливат в по-голямата Беличка река. Река Беличка е удобна за риболов и отдих.

Горите около селото са предимно от иглолистни видове.

През селото преминава Републикански път III-638 и Железопътна линия 6, проектирана от немски и френски инженери и въведена в експлотация през  1949 година. В селото се намира и железопътна спирка, на която два пъти в деня спира пътнически влак от София за Перник. Селото се обслужва и от маршрутни таксита, с крайни спирки - Божурище и София.

Културни и природни забележителности 
В центъра на селото се намира стара изворна, каменна чешма със студена вода.

Галерия

Население

Бележки 

Села в Софийска област
Населени места в община Божурище
Мала Раковица

Мала Раковица е село в Западна България. То се намира в община Божурище, Софийска област.

География 
Село Мала Раковица се намира в планински район, в полите на Северозападна Люлин планина. Намира се на 11 km западно от Банкя и на 26 km от столицата София. Асфалтирано е до вилна зона „Вировете“ (Клисурският манастир Света Петка), откъдето следват 3 км черен път. От селото има черен път до с. Златуша, с. Радуй и пернишките села Мещица и Расник.

История 
На времето в селото са живели около 400 души. Има една местност, която се казва Дълга ливада, на средата на която има една много стара дива круша. Под крушата се намира стар каменен кръст и на всеки празник хората се събирали и си правели курбан за здраве.

Религии 
 Източно-православна

Културни и природни забележителности 
Манастирът „Света Петка“ е забележителност близо до селото. Това е голям реконструиран манастир, който е посещаван от много софиянци и жители на Банкя. Очаква се след завършването на пътя да се електрифицира и вилната зона „Вирове“. Строежът на пътя е спрян.

Други 
Около 15 къщи, почти обезлюдено. Повечето от тях се използват през лятото.

Лятото е много приятно за пикници и разходки. Тучни ливади, хладни сенки. Леки преходи до Остри връх над местността „Вировете“, „Двата кладенци“, „Дълга ливада“.

Бележки 

Села в Софийска област
Населени места в община Божурище
Пролеша

Пролѐша е село в Западна България. То се намира в община Божурище, Софийска област.

География 

Село Пролеша е разположено на 577 м н. в. в северозападната част на Софийското поле, на 16 км югоизточно от Сливница и на 8 км северозападно от столицата София. Намира се в полите на Пролешка могила и около река Вада, която води началото си от непресъхващ извор в центъра на селото, каптиран и известен като „Римската чешма“. Климатът е умереноконтинентален с температури, близки до тези в гр. София.

В покрайнините на селото се намира Пролешката могила висока 764 м. Там ще откриете чудесни панорамни гледки на Пролеша, Хераково, Божурище, Пожарево и София. Близо до Пролеша са разположени два язовира Хераковски и Пожаревски. 

Землището на селото е с площ 15,324 квадратни километра и граничи със землищата на Хераково на северозапад, Костинброд на североизток, Волуяк и Гурмазово на югоизток и Пожарево на югозапад. В землището на Пролеша е разположен квартал „Максим Горки“ на град Божурище, който няма собствено землище.

История

Население

Управление

Икономика 

В селото има два мебелни завода – Метрон и АМО, фирма „Леском“ за сушене на дървен материал и фирми „Форесттрейдинг“ и „Европанел“ за изработка на паркет, греди и дограма от дъбов материал. В индустриалната зона има и леярна за изработване на църковни камбани и свещници.

В с. Пролеша има хотел-ресторант, две къщи за гости, две бистра, четири магазина за хранителни стоки и дом за стари хора „Магнолия“.

Инфраструктура 

През селото преминава пътят Костинброд – Хераково. На около 2 км по пътя за гр. Костинброд се намира и жп спирка „Бригадир“ на линията Перник – Волуяк.

Общественият транспорт се осъществява от автобуси и маршрутни таксита с маршрут Божурище – Хераково. Началната им спирка се намира в центъра на гр. Божурище. Връзка с гр. София – автобус 54 с начална спирка метростанция „Сливница“ и крайна спирка гр. Божурище – „Пътен възел Калотина“.

Към 2021 година в селото няма действащи училища и детски градини.

През 2022 година селото се сдоби с чисто нов централен площад със сцена.

Култура 

В с. Пролеша се намира НЧ "Светлина 1924", в което се помещава библиотека и две зали, една голяма и една по-малка. В тях се организират различни дейности.

Ежегодно се провежда фолклорен фестивал за народни песни и танци "Окни, па тропни".

Съборът на селото е на църковния празник „Свети дух“.

Иконостасът на храма „Свети Георги“ е дело на дебърски майстори от рода Филипови.

В село Пролеша е сниман част от сериала „Неизчезващите“ (1988) – продължение на „Дом за нашите деца“ (1986) с режисьор Неделчо Чернев и с участието на Петър Слабаков, Елжана Попова, Атанас Атанасов, Коста Цонев, Грациела Бъчварова, Ана Петрова, Антон Карастоянов, Никола Тодев и др. Любопитното е, че в сериала действието се развива в черноморско село до Каварна, но част от снимките са правени именно в Пролеша.

Бележки

Външни препратки 
 Сайт на село Пролеша

Села в Софийска област
Населени места в община Божурище
Росоман

Росоман е село в Западна България. То се намира в Община Божурище, Софийска област.

География 
Село Росоман се намира в планински район. Отстои на 26 km от столицата София и на 13 km от общинския център Божурище.

История 
В селото има стара църква „Света Неделя“, която в е реставрирана. Апостолските икони са изписани от курсистите от курса по православна иконопис при софийския храм „Покров Богородичен“ с ръководител Младенка Ланджева.

Бележки 

Села в Софийска област
Населени места в община Божурище
Хераково

Хераково е село в Западна България. То се намира в община Божурище, Софийска област.

География 
Намира се на 22 km западно от столицата София и на 35 km източно от сръбската граница, в близост до шосето за Калотина. Освен селото на по 2 – 3 км са разположени и махалите Скала махала, Кантон, Бобен, Белица, Каракачан махала. Релефът е хълмист. Между Белица – Бобен – Кантон – Каракачан махала тече Беличка река – с много чиста вода и условия за риболов. Над Кантон махала съществува изкуствено създаден язовир, който е зарибен. В землището има борова и широколистна гора. Почвата е плодородна – има условия за отглеждане на пшеница, слънчоглед, царевица, зеленчуци, овошки.

История 
Според много хора името на селото идва от основателя му, чието име било Херак.

Културни и природни забележителности 
В боровата гора над селото може да се организират пикници – има много приятни полянки сред гората. Познавачите на гъби там могат да намерят масловка, рижика, сърнела, печурка.

Беличка река е на вид малка, но местните хора знаят колко много вода събира през пролетта. Тогава е много бурна и често мени коритото си. През лятото може да се уловят кротушки, мренки или змиорки – малки по размер, но от тези дето са най-вкусни. Растителността около реката наподобява лонгоз. Около реката има много плодородни земи.

Редовни събития 
Ежегоден събор и Храмов празник е 6 май – Гергьовден. Обикновено през месец юли се провежда празник на читалището на селото, на който празник има културна програма най-често хора и ръченици.

Личности 
Родени в Хераково:

 Цветан Атанасов (1948 –), български футболист и треньор

Бележки 

Села в Софийска област
Населени места в община Божурище
Литаково

Литако̀во е село в Западна България, Софийска област, община Ботевград.

Намира се на 12 km от общинския център Ботевград и на 78 km от столицата София. Най-близкото селище до него е село Радотина.

Църквата Свети Николай е свързана с ботевите четници.

Редовни събития 
Всяка година съборът на селото се провежда в първата събота на септември.

По традиция всяка година в Литаково на първи януари се вдига ялова сватба. Тя се нарича така, защото ролята на булката се играе от преоблечен мъж. Ритуалът се свързва с древните вярвания по нашите земи за преобличането. Той се прави, за да се прогони лошотията от старата година и е свързан с новото начало и пожеланията за хубави неща.

Традицията повелява възпроизводство на сватбения ритуал, като се посещават няколко къщи, в които се повтарят моменти от взимането на булката и извеждането ѝ от дома на родителите ѝ.

Празникът продължава с хоро на мегдана на селото, а после – с традиционна почерпка, спретната от местни хора.

Личности 
 Родени в Литаково
 Венелин Коцев (1926 – 2002) – политик от БКП
 Найден Драганов – Късмета (1883 – ?), български революционер от ВМОРО

 Починали в Литаково
 Франк Томпсън (1920 – 1944), британски офицер

 Други
 Мирон Иванов (1931 – 1988), български писател, живял в селото, има паметна плоча на къщата
 Слав Караславов (1932 – 2002), български писател, живял в селото

Други 
Жителите на селото ползват оптична интернет връзка, селото е газифицирано.

Бележки 

Села в Софийска област
Населени места в община Ботевград